เสียวอีก เครื่องบินฝึกม.นครพนม ร่อนลงกลางทุ่ง นักบิน-ช่างเครื่องรอด 
หวิดเกิดโศกนาฏกรรมซ้ำรอย เครื่องบินฝึกว.การบินนานาชาติ นครพนม เครื่องยนต์ขัดข้องหลังนำขึ้นบินทดลองเครื่อง ต้องร่อนลงกลางทุ่งนาห่างสนามบิน 2 กม. นักบินกับช่างเครื่อง ปลอดภัย เผยเมื่อ 3 เดือนที่แล้ว อดีตนายกอบจ.มหาสารคาม เพิ่งเครื่องตกตายพร้อมนักบิน 3 ศพ  , ,เมื่อเวลา 15.00 น. วันที่ 26 ส.ค. ร.ต.อ.จำรัส ศรีหาตา รอง สว. สอบสวน สภ.เมืองนครพนม รับแจ้งว่ามีเหตุเครื่องบินฝึกบินของวิทยาลัยการบินนานาชาติ มหาวิทยาลัยนครพนม ร่อนลงกระแทกทุ่งนาที่บ้านหน้าฐานบิน ต.โพธิ์ตาก อ.เมืองนครพนม ห่างจากสนามบินประมาณ 2 กม. จึงรุดไปที่เกิดเหตุพร้อมด้วย พ.ต.อ.อุกกฤษณ์ ทรงชัยสวน ผกก. และต่อมา นายสมชาย วิทย์ดำรงค์ ผวจ.นครพนม ได้รุดไปสมทบ,ที่เกิดเหตุ พบว่า เจ้าหน้าที่วิทยาลัยการบินได้ใช้ผ้าพลาสติกคลุมตัวเครื่องบิน เพื่อป้องกันชาวบ้านเข้าใกล้ตัวเครื่อง ส่วนนักบินทราบว่าชื่อ ร.อ.ติณณ์ อำมรนันท์ อายุ 52 ปี ส่วนช่างเครื่องไม่ทราบชื่อ ทั้งสองปลอดภัย โดยเจ้าหน้าที่วิทยาลัยการบินฯ รีบรับตัวไปทันที หลังเกิดเหตุ,จากการสอบสวนเบื้องต้น ทราบว่าเครื่องบินลำดังกล่าว เป็นเครื่องบินเล็กทำการฝึกบิน หรือเครื่องชนิด เอ็กซ์ตร้า 300 สีส้ม เครื่องยนต์เกิดเสียเมื่อหลายวันก่อน ในวันนี้ได้ให้ช่างซ่อมที่เดินทางมาจากกรุงเทพฯ ซ่อม หลังจากซ่อมเสร็จ ร.อ.ติณณ์ จึงนำเครื่องขึ้นทดลองพร้อมช่างซ่อม และเกิดเครื่องขัดข้องจึงร่อนลงกลางทุ่งนา ซึ่งเป็นการร่อนลง ไม่ใช่ตกกระแทก จึงไม่เกิดความเสียหาย ,อนึ่ง เมื่อวันที่ 2 มิ.ย.59 ที่ผ่านมา เวลา 05.30 น. เครื่องบินฝึกบินของวิทยาลัยการบินนานาชาติมหาวิทยาลัยนครพนม ได้เกิดอุบัติเหตุตกห่างจากสนามบิน 2 กม. เป็นเหตุให้นักบินเสียชีวิต 2 คน และนายยิ่งยศ อุดรพิมพ์ อดีตนายก อบจ.มหาสารคาม ซึ่งขึ้นเครื่องไปด้วย เสียชีวิตรวม 3 ศพ.
หวิดเกิดโศกนาฏกรรมซ้ำรอย เครื่องบินฝึกว.การบินนานาชาติ นครพนม เครื่องยนต์ขัดข้องหลังนำขึ้นบินทดลองเครื่อง ต้องร่อนลงกลางทุ่งนาห่างสนามบิน 2 กม. นักบินกับช่างเครื่อง ปลอดภัย เผยเมื่อ 3เดือนที่แล้ว อดีตนายกอบจ.มหาสารคาม 
เครื่องบินฝึกตก,เครื่องบินร่อนลง,เครื่องบินเล็ก,ร่อนลงกลางทุ่งนา,วิทยาลัยการบินนานาชาติ,มหาวิทยาลัยนครพนม,นักบินปลอดภัย